આજથી બસો વર્ષ અગાઉ ખેલાયેલા એ યુદ્ધનો અહેવાલ આપતાં, અંગ્રેજોના અધિકૃત બોમ્બે પ્રેસિડન્સી ગેઝેટિયરમાં તો; માત્ર ને માત્ર તે યુદ્ધમાં બહાદુરી બતાવનાર અંગ્રેજ અધિકારીઓ અને તેમની પાસેની બે તોપના તોપચીઓની આક્રમક કારવાઈનો જ ઉલ્લેખ છે. તેમાં મહાર જાતિના સૈનિકોના પરાક્રમનો ઉલ્લેખ નથી. પેશ્ર્વાઓ વતી લડતાં આરબ સૈનિકોએ, તેમાંથી એક તોપને ભારે આક્રમણ કરીને અંગ્રેજો પાસેથી છીનવી લીધેલી. તેમ કરતી વેળાએ અનેક આરબ સૈનિકો પણ માર્યા ગયેલા.